Bariumtitanat finnes som et fast stoff som fremstilles ved varmebehandling av bariumkarbonat, BaCO3, og titandioksid, TiO2, ved høy temperatur.Bariumtitanat har spesielle elektriske egenskaper. Forbindelsen gjennomgår en para- til ferroelektrisk faseomvandling ved 120 °C. På grunn av den derav følgende høye dielektrisitetskonstanten brukes bariumtitanat i visse typer kondensatorer. Bariumtitanat viser en kraftig økning i elektrisk motstand i temperaturintervallet rett under den ferro- til paraelektriske omvandlingen, såkalt PTC-oppførsel (av engelsk Positive Temperature Coeffisient). Fenomenet kan forsterkes ved å bytte ut noe barium med lantan og/eller titan med mangan. Effekten har ført til at substituert bariumtitanat har fått praktisk bruk som termistormateriale. Les mer i Store norske leksikon ferroelektrisitet dielektriske materialer
Bariumtitanat er en kjemisk forbindelse av grunnstoffene barium, titan og oksygen. Det har kjemisk formel BaTiO3.